LIETUVOS RESPUBLIKOS SVEIKATOS APSAUGOS MINISTRAS – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS

DĖL LIETUVOS RESPUBLIKOS SVEIKATOS APSAUGOS

MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. BALANDŽIO 1 D. SPRENDIMO NR. V-653 „DĖL COVID-19 LIGOS (KORONAVIRUSO INFEKCIJOS) PREVENCIJOS IR KONTROLĖS BŪTINŲJŲ SĄLYGŲ STACIONARIOSE SOCIALINĖS GLOBOS ĮSTAIGOSE“ PAKEITIMO

2020 m. birželio 9 d. Nr. V-1412

Vilnius

P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 1 d. sprendimą Nr. V-653 „Dėl COVID-19 ligos (koronaviruso infekcijos) prevencijos ir kontrolės būtinųjų sąlygų stacionariose socialinės globos įstaigose“:

1. Pakeičiu 1.2.2 papunktį ir išdėstau jį taip:

„1.2.2. visiems į Įstaigas socialinei globai naujai priimamiems gyventojams, prižiūrint Nacionaliniam visuomenės sveikatos centrui prie Sveikatos apsaugos ministerijos, Įstaigoje būtų atliekami patikrinimai dėl COVID-19 (koronaviruso infekcijos);“.

2. Pakeičiu 1.2.7 papunktį ir išdėstau jį taip:

„1.2.7. maistas gyventojams būtų patiekiamas laikantis saugaus fizinio atstumo tarp gyventojų, jei įmanoma – maistas gyventojams būtų tiekiamas ne bendrose, valgymui skirtose patalpose, bet kiekvienam gyventojui individualiai jų kambariuose;“.

3. Pakeičiu 1.2.8 papunktį ir išdėstau jį taip:

„1.2.8. stacionariose socialinių paslaugų įstaigose, skirtose senyvo amžiaus ir neįgaliems (išskyrus vaikus) asmenims, gyventojų lankymas būtų griežtai draudžiamas, išskyrus mirštančiųjų lankymą Įstaigos vadovui leidus;“.

Sveikatos apsaugos ministras – valstybės lygio

ekstremaliosios situacijos valstybės operacijų vadovas	Aurelijus Veryga